Talɣiwin n tisudma ulamma ur gtent ara deg wamud i d-negmer, maca s uselken-a nessaweḍ ad negzu belli tanfaliwin tukrifin qebblent anekcum-nsent (talɣiwin n tisudma), imi tawuri-nsent s umata yerza kan anwa ixeddmen tigawt, ɣef anwa i d-tettwaxdem akked wallal i yes-d-tettwaxdem. Am akken i nwala deg yimedyaten iwsawen talɣiwin n tisudma sekcament tanfaliwit deg yisatalen-nniḍen (tanfaliwin timaynutin), ttakent-d tiyḍumak-nniḍen wer ma iṛuḥ ukarif ɣas ulamma yettili-d ubeddel n tseddast n tefyar-a.